Szülei a mexikói forradalom idején (1910–1920) elvesztette vagyonát, így Mexikóvárosban telepedtek le, ahol Francisco Ignacio Madero Mexikó elnöke védelmezte őket. Madridban, Párizsban nyelveket és táncolást tanult. Edmund Carewe amerikai filmrendező fedezte fel. Először 1925-ben Hollywoodban filmezett. 1942 végén visszatért szülőhazájába, ahol Emilio Fernandez filmrendezővel, Gabriel Figueroa operatőrrel és kollégáival, Pedro Armendarizzel, Maria Felix-szel tevékenyen részt vett a mexikói filmipar világszínvonalra emelése érdekében. Az 1957-es cannes-i filmfesztivál zsűritagja volt. 1960-ban csillagot kapott a Hollywood Walk of Fame-en. Az 1962-es Berlini Nemzetközi Filmfesztivál zsűritagja volt.